Source: http://sudcovia.sk/sk/dokumenty/externe/2847-zatiahnut-do-pojednavania-osud-deti-sudkyne-harabin-to-spravil
Timestamp: 2020-02-19 07:55:22+00:00
Document Index: 5373950

Matched Legal Cases: ['súd ', 'súd ', 'súd ', '§ 62', '§ 196', '§ 326', '§\n339', '§ 2', '§ 344', '§ 5', '§ 2', '§ 375', '§ 206', '§ 360', '§ 138', '§ 360', '§ 138']

Chrlil vety, ukazoval prstom
Harabin si ako „advokát" vybral za obeť členku disciplinárneho senátu Valockú, ktorá tiež rozhodovala o Dohňanskom. Ide o prípad senátu Najvyššieho súdu (Harabin, Gabriela Šimonová, Dohňanský), ktorý vydal nezákonné, svojvoľné rozhodnutie, a preto hrozí, že Dohňanský ako sudca skončí na krajskom súde.
Táto trojica rozhodla o prepustení devianta, ktorý sexuálne zneužil svoju sedemročnú sestru. Rozsudok nad ním tento senát zrušil, pretože na okresnom súde podľa Harabina a jeho kolegov rozhodoval nezákonný sudca. Trestné kolégium Najvyššieho súdu, teda ostatní trestní sudcovia tohto súdu neskôr rozhodli, že išlo o nesprávne rozhodnutie.
„Ani po mojom upozornení, aby nekričal, sa nezastavil," opisuje spätne Valocká, ako to na disciplinárnom konaní vyzeralo. Slovne na ňu útočil viac ako hodinu. Nepomáhali upozornenia predsedu senátu, aby hovoril o tom, čoho sa disciplinárne konanie týka.
„Chrlil zo seba vety, plietol tam aj predstaviteľov štátu, Sorosa, neziskovú organizáciu, ambasádu, politicky korumpovaných sudcov," opisuje sudkyňa vystupovanie Harabina. Dával ju do jednej partie s exministerkou spravodlivosti Luciou Žitňanskou. „Zásadne nepoužíval oslovenia ani tituly, iba priezviská a ukazoval na mňa prstom," skonštatovala Valocká.
Útoky znášala, no potom Harabin vo svojich slovných eskapádach začal spomínať aj jej deti. Vyhlásil, že jej dcére praje, aby bola šikanovaná tak ako jeho kolega Dohňanský. To už Valocká nevydržala a požiadala o prestávku. „Aj na mňa to už bolo veľa," priznáva.
Odstavil ho kolega Dohňanský
Sudkyňa bola napriek urážkam pripravená v pojednávaní pokračovať. Ako takzvaná referujúca sudkyňa mala spis naštudovaný. Keďže konanie trvalo už veľmi dlho, chceli ho v senáte uzavrieť. Harabina sa preto po prestávke spýtali, či namieta jej zaujatosť. Povedal, že nie, no zopakoval, že Valocká nemá vôbec čo robiť v talári.
V tomto momente sa už ozval aj Dohňanský a priamo na pojednávaní odvolal Harabinovi plnú moc zastupovať ho. Pred senátom sa dištancoval od záverečnej reči svojho právneho zástupcu a požiadal senát, aby na jeho reči nebrali vôbec ohľad. Aj on už chcel mať disciplinárne konanie za sebou. Ako sudca vedel, že po Harabinovom útoku sa môže nechať sudkyňa vylúčiť. Celé konanie by to skomplikovalo a ešte viac natiahlo.
Valocká sa s podobným správaním ešte na žiadnom súdnom konaní nestretla. „Už vonkoncom nie v disciplinárnom konaní. Ostatní kolegovia sudcovia vedia, ako sa má každá osoba na pojednávaní správať, očividne len JUDr. Harabin to nevie," skonštatovala s tým, že si o sudcoch Najvyššieho súdu myslela, že sú elitou našej justície. „Zjavne som sa v niektorých osobách mýlila."
Dohňanský „odstavením" Harabina dosiahol, že senát rozhodol. Neoslobodil ho a ani nepotrestal. Spis vrátil prvostupňovému súdu, ktorý pôvodne rozhodol, že konanie zastavil z dôvodu premlčania. Bývalá predsedníčka vraj podala disciplinárny návrh neskoro.
Bolo to divadlo, každá malá výhra sa počíta
Harabin teraz hovorí, že Dohňanský mu vypovedal plnú moc po dohode s ním. „Hrozilo, že tá členka senátu, ktorá je Sorosov sudca na špagátiku, by vzniesla námietku voči sebe a musel by rozhodovať iný senát, čím by sa rozhodnutie oddialilo. Urobili sme to teda z taktických dôvodov," skonštatoval Harabin.
Prečo na sudkyňu vôbec útočil? „Je to Sorosove dieťa. Máme sudcov, ktorí sú na špagátiku vnútroštátnych mafiánov ako Haščák, Kočner, a potom sú tí, ktorí sú členmi združenia Za otvorenú justíciu, čo je politická organizácia platená Sorosom."
Štefan Harabin v sudcovskom talári. Fotku využíval v rámci prezidentskej kampane. Foto – Facebook ŠH
Iniciatíva Za otvorenú justíciu vznikla v čase, keď Harabin prevzal ako predseda Najvyššieho súdu aj súdnej rady moc nad justíciou a jej členovia kritizovali spôsoby a pracovné metódy ich najvyššieho predstaviteľa. Pripravili napríklad petíciu Päť viet, pred desiatimi rokmi ju podpísala aj Valocká.
Stručné vyhlásenie bolo apelom proti disciplinárnym konaniam, za ktorými bol Harabin. Sudcovia písali o nedôvere voči justícii, ale aj o atmosfére strachu, pretože trestaní boli sudcovia, ktorí verejne vyslovili svoje názory proti vtedajšiemu prvému mužovi justície.
Harabin petíciu označil za pamflet. Aj to je dôvod, prečo teraz útočil na Valockú, ktorá bola v minulosti aj predsedníčkou Okresného súdu Trnava. Ten pod jej vedením spolupracoval s ministerstvom spravodlivosti ako pilotný súd pri zavádzaní zverejňovania súdnych rozhodnutí. Ministerkou bola vtedy Lucia Žitňanská a Valocká sa s ňou pri predstavovaní projektu objavila na tlačovej besede.
Situáciu si zopakoval proti Kubinovi
Sudkyňa Valocká nie je jedinou členkou disciplinárneho senátu, ktorá okúsila Harabinove útoky. Pred týždňom zaútočil na inom disciplinárnom konaní na poradcu prezidentky, advokáta Petra Kubinu. Je členom senátu, ktorý rozhoduje o Harabinovi, Šimonovej aj Dohňanskom.
Disciplinárny návrh na nich podala Švecová v novembri 2015 za rozhodnutia, ktorými oslobodili policajtov pôvodne odsúdených za korupciu. Harabinov senát totiž považoval policajnú inšpekciu za nezákonnú.
Podľa lídra strany Vlasť je aj Kubina na špagátiku Sorosa. Okrem toho ho nazval agentom CIA, pajácom a právnym idiotom. „Hovoril som len pravdu, a to som použil mimoriadne mierny výraz," zhodnotil svoje slová Harabin. Kubinovi vyčíta, že si zobral na pojednávanie mobil a ako člen senátu si ho pozrel. Známy advokát to vysvetľoval na pojednávaní tým, že dostal správu o nehode príbuzných.
„Takíto ľudia nemôžu byť ani v kotolni na železničnej stanici," dodal Harabin.
Kubina je aktuálne poradcom prezidentky Zuzany Čaputovej, ktorá Harabina v prezidentských voľbách porazila. On skončil tretí a stále jej víťazstvo neuznáva, podal aj sťažnosť na Ústavný súd.
Ide mu o talár
Okrem toho, Harabin ako líder politickej strany Vlasť príde po prijatí novely zákona aj o sudcovský talár. Zmena zákona od polovice októbra počíta s tým, že ak sudca kandiduje za politickú stranu do parlamentu, tak súhlasom s kandidatúrou sa vzdáva funkcie sudcu.
Z prezidentského paláca už oznámili, že Harabinov súhlas dostali, a tak mu funkcia sudcu ku koncu roka zanikne.
Harabin veril, že „všetkým prešiel cez rozum". Myslí si, že zákon sa na neho nevzťahuje, lebo medzičasom požiadal o prerušenie funkcie sudcu a je na dôchodku. Zároveň tvrdil, že súhlas s kandidatúrou dal skôr, ako bola novela účinná. Hovoril o začiatku októbra. No štátna volebná komisia poslala do prezidentského paláca list aj s kópiou Harabinovho vyhlásenia a je na ňom dátum 1. december.
„Mňa to nezaujíma. Nech napíšu štátnej volebnej komisii," reagoval na otázku, prečo v paláci dostali iný dátum, ako on doteraz spomínal. „Nech ma skúsi pani Čaputová odvolať, tak má na krku súdny spor," vyhráža sa Harabin. Hovorí, že sa nebude súdiť kvôli tomu, aby sa vrátil do talára. Takúto ambíciu už nemá. Chce sa však súdiť kvôli ostatným sudcom, pretože je presvedčený o tom, že novela je protiústavná.
Harabin vidí problém v tom, že o funkciu majú prísť len sudcovia. Prokurátori, notári či exekútori môžu kandidovať do parlamentu a svoju funkciu nestratia. „Je to otázka mojej sudcovskej cti dotiahnuť tento proces do konca," sľubuje líder Vlasti.
V siedmich disciplinárkach skóre 16:0
A ako je to s jeho slávnym skóre na disciplinárkach? Sudcom bol viac ako tridsať rokov. Štyrom disciplinárnym konaniam čelil ako predseda Najvyššieho súdu. Vtedy o nich rozhodoval Ústavný súd. Trest, zrážku 70 percent platu na jeden rok, mu dal len v jednom prípade. V ostatných nerozhodol. Nenašlo sa sedem sudcov, ktorí by sa zhodli, či je vinný alebo nie.
Ako sudca Najvyššieho súdu čelí aktuálne siedmim disciplinárnym konaniam. Jeden návrh dala predsedníčka súdnej rady, šesť predsedníčka Najvyššieho súdu. Právoplatne sa skončilo jedno, a to jeho oslobodením. V jednom konaní súd rozhodol, že návrh bol podaný po lehote. Harabin však trval na jeho prejednaní.
Ako je teda pri takomto stave disciplinárnych konaní možné vyhrávať s expredsedníčkou súdu 16:0, ako sa najnovšie chváli pred svojimi fanúšikmi?
Harabin má na to jednoznačnú odpoveď: „Každú čiastkovú výhru považujem za výhru. Je to krásna vec." Víťazstvom je teda pre neho napríklad aj to, ak sa súd odročí či vráti späť na ďalšie konanie.
Kto ste, Veronika Prušová? Patologická klamárka, ktorá si vymýšľa bájky o spravodlivosti podaktorých sudcov kamarátov alebo rodinných priateľov? JUDr.Harabin sa snaží bojovať o spravodlivé konanie na súdoch a bojuje nie len za svoje práva, čo sa mu darí ale aj za spravodlivé konanie obyčajných občanov SR! A vy za čo bojujete? Za skorumpovaných klientelizmom sudcov ako je Švecová?
Prikladám Vám jeden zo spravodlivých konaní prokurátorov a policajtov, ktorý je len jeden z mnohých! Takže sa spamätajte!!
Podnet na preskúmanie zákonnosti listu č.4 Kn 96/19/8800-3 zo dňa 17.04.2019 zaslaný JUDr. Milan Petro, prokurátor Kraj. prokuratúry Košice v jedinečnom súbehu podľa § 62 ods.1) v súbehu s § 196 ods.1) Trestného poriadku, týmto podávam aj tr. oznámenie pre korupciu klientelizmom, porušenie § 326 ods.1 písm a), ods.2 písm.c) Tr. zákona, §
339 ods.1) Tr.zákona, porušenie § 2 ods.10 Tr. poriadku, porušenie § 344 ods.2 písm. b, c, d) Tr. zákona, porušenie § 5 zákona o prokuratúre, porušenie § 2 ods.5 Tr. poriadku, porušenie § 375 ods.1 písm. a) Tr. zákona.
Dňa 28.09.2015 mi bolo doručené Uznesenie č.ORP-545/1-VYS-KS-2014 zo dňa 22.09.2015 kde sa uvádza citujem: Podľa § 206 ods.1 Trestného poriadku Vznášam obvinenie Ondrej Capcara za prečin nebezpečné vyhrážanie podľa § 360 ods.1,ods.2 písm.a) Trestného zákona s poukazom na § 138 písm. a) Tr. zákona, lebo na podklade zistených
Dňa 06.10.2015 pri vypočúvaní JUDr. Dreisigovej vyšetrovateľom KR PZ v Košice-okolie, Ing. Ľochom vo veci môjho obvinenia JUDr. Dreisigovou z nebezpečného vyhrážania so zbraňou podla § 360 ods.1,ods.2 písm. a) Tr. zákona s poukazom na § 138 pís.a)Tr. zákona, vyzval vyšetrovateľ p. Ľoch JUDr. Dreisigovú, aby predložila ako dôkaz o nebezpečnom vyhrážaní sa
na jej osobu CD nosič, na ktorý nahrávala celý priebeh mojho vyhrážania sa jej osobe. JUDr.Dreisigová vysokoškolský vzdelaná v obore právo mu odpovedala, že nahrávku jej syn omylom vymazal ( syn pracuje ako policajt a má 30 rokov mimochodom).
Dňa 29.05.2019 mi bol doručený list č. IV/3 Gn 1979/18/1000-31 zo dňa16.05.2019, v ktorom ma JUDr. Jaroslav Mojto, prokurátor GPSR informuje, že moje podanie z dôvodu príslušnosti postúpil Kraj. prokuratúre Košice. Do dnešného dňa som nebol Kraj. prokuratúrou Košice informovaný ako postupuje vyšetrovanie vo veci.
Žiadam Vás JUDr.Čižnár o informáciu, prečo Kraj.prokuratúra Košice vo veci nekoná!!
Nachádzaš sa tu: Hlavná stránka Dokumenty Externé Zatiahnuť do pojednávania osud detí sudkyne? Harabin to spravil